விடுதலை வெண்பா - ஏனைய கவிதைகள்

சக்தி பதமே சரணென்று நாம்புகுந்து 
 பக்தியினாற் பாடிப் பலகாலும் - முக்தி நிலை 
 காண்போ மதனாற் கவலைப் பிணிதீர்ந்து 
 பூண்போம் அமரப் பொறி. 
 பொறிசிந்தும் வெங்கனல்போற் பொய்தீர்ந்து தெய்வ 
 வெறிகொண்டா லாங்கதுவே வீடாம் - நெறி கொண்ட 
 வையமெலாந் தெய்வ வலியன்றி வேறில்லை 
 ஐயமெலாந் தீர்ந்த தறிவு. 
 அறிவிலே தோன்றில் அவனியிலே தோன்றும் 
 வறிஞராய்ப் பூமியிலே வாழ்வீர் - குறிகண்டு 
 செல்வமெலாம் பெற்றுச் சிறப்புறவே சக்திதரும் 
 வெல்வயிரச் சிர்மிகுந்த வேல். 
 வேலைப் பணிந்தால் விடுதலையாம்; வேல்முருகன் 
 காலைப் பணிந்தாற் கவலைபோம் - மேலறிவு 
 தன்னாலே தான்பெற்று சக்திசக்தி சக்தியென்று 
 சொன்னா லதுவே சுகம். 
 சுகத்தினை நான்வேண்டித் தொழுதேன்; எப்போதும் 
 அகத்தினிலே துன்புற் றழுதேன் - யுகத்தினிலோர் 
 மாறுதலைக் காட்டி வலிமை நெறிகாட்டி 
 ஆறுதலைத் தந்தா ளவள். 
 சக்தி பதமே சரணென்று நாம்புகுந்து 
 பக்தியினாற் பாடிப் பலகாலும் - முக்தி நிலை 
 காண்போ மதனாற் கவலைப் பிணிதீர்ந்து 
 பூண்போம் அமரப் பொறி. 
 பொறிசிந்தும் வெங்கனல்போற் பொய்தீர்ந்து தெய்வ 
 வெறிகொண்டா லாங்கதுவே வீடாம் - நெறி கொண்ட 
 வையமெலாந் தெய்வ வலியன்றி வேறில்லை 
 ஐயமெலாந் தீர்ந்த தறிவு. 
 அறிவிலே தோன்றில் அவனியிலே தோன்றும் 
 வறிஞராய்ப் பூமியிலே வாழ்வீர் - குறிகண்டு 
 செல்வமெலாம் பெற்றுச் சிறப்புறவே சக்திதரும் 
 வெல்வயிரச் சிர்மிகுந்த வேல். 
 வேலைப் பணிந்தால் விடுதலையாம்; வேல்முருகன் 
 காலைப் பணிந்தாற் கவலைபோம் - மேலறிவு 
 தன்னாலே தான்பெற்று சக்திசக்தி சக்தியென்று 
 சொன்னா லதுவே சுகம். 
 சுகத்தினை நான்வேண்டித் தொழுதேன்; எப்போதும் 
 அகத்தினிலே துன்புற் றழுதேன் - யுகத்தினிலோர் 
 மாறுதலைக் காட்டி வலிமை நெறிகாட்டி 
 ஆறுதலைத் தந்தா ளவள்.